ಇಂಬೆರೆ ಪೂರ್ತಿ ಪುದರ್ ಮೋಹನದಾಸ್ ಕರಮ‍ಚಂದ್ ಗಾಂಧಿ. ಇಂಬೆರ್ ಅಕ್ಟೋಬರ್ ೨, ೧೮೬೯ಡ್ ಭಾರತೊದ ಗುಜರಾತ್ ರಾಜ್ಯೊದ ಪೋರಬಂದರ್ಡ್ ಪುಟ್‍ದೆರ್. ಇಂಬೆರೆ ಅಮ್ಮೆರ್ ಕರಮಚಂದ್ ಗಾಂಧಿ. ಅಪ್ಪೆ ಪುತಲೀಬಾಯಿ. ೧೩ನೆ ಪ್ರಾಯೊಡು ಗಾಂಧೀಜಿ ಕಸ್ತೂರಿ ಬಾ ಇಂಬೆರೆನ್ ಮದಿಮೆ ಆಯೆರ್. ಅಯಿನೆಡ್ದ್ ಬುಕ್ಕೊ ಇಂಬೆರೆಗ್ ನಾಲ್ ಜೋಕ್ಲು ಪುಟ್ಟಿಯೆರ್. ಹರಿಲಾಲ್ ಗಾಂಧಿ, ಮಣಿಲಾಲ್ ಗಾಂಧಿ, ರಾಮದಾಸ್ ಗಾಂಧಿ ಬುಕ್ಕೊ ದೇವದಾಸ್ ಗಾಂಧಿ. ೧೯ನೆ ಪ್ರಾಯೊಡು ಗಾಂಧೀಜಿ ಲಂಡನ್ ನಗರೊದ ಯೂನಿವರ್ಸಿಟಿ ಕಾಲೇಜಿಡ್ ವಕಲತ್ ಬೇಲೆಗ್ ತರಬೇತಿ ಪಡೆಯರ ಪೋದು ತರಬೇತಿನ್ ಮುಗಿತ್ ಬತ್ತೆರ್. ಅಲ್ಪಡ್‌ದ್ ಬತ್ತ್‌ದ್ ಬೊಂಬಾಯಿ ನಗರೊಡು ವಕಲತ್ ಬೇಲೆ ಸುರು ಮಲ್ಪಿಯರ ಪ್ರಯತ್ನಿಸಯೆರ್.